== Præst i Spjellerup 1802 ==
I november 1802 kom Mynster da til [[Spjellerup Sogn|Spjellerup]]. Uagtet han her lige så lidt som, medens han var hos grev Moltke, undgik omgang med andre, levede han dog endnu bestandig i virkeligheden et eneboerliv; hvad der foregik i hans indre, skjulte han med ængstelig omhu, og ingen vidste, før han selv som en gammel mand fortalte det, hverken hvorledes han havde kæmpet med tungsindets dæmon, eller hvorledes han endelig sejrede. Det var i året 1803, han sad og læste i en bog af [[Friedrich Heinrich Jacobi|Jacobi]], en forfatter, der dengang fik en særegen betydning for ham, fordi han hos ham fandt den samme søgen efter et fast standpunkt som hos sig selv.<ref>[[Friedrich Heinrich Jacobi|Jacobi]] udformede en umiddelbarhedsfilosofi, og Mynster fandt umiddelbarheden i det religiøse forhold. Virkeligheden i sig selv var umiddelbart givet for os i troen eller følelsen. Troen var umiddelbar vished eller viden. Således var den forudsætningen for videre erkendelse (Jens Rasmussen ''En brydningstid – Kirkelige holdninger i guldalderperioden 1800-1850'', Odense 2002, side 41) — Se evt. afsnit [[:sv:Friedrich_Heinrich_Jacobi#Trons_filosofi|"Trons filosofi"]] {{sv sprog}}</ref>
Religion Historie Lister_over_personer Videnskab Ledelse Organisationer Ledere